Page:Gospel of Saint Matthew in West-Saxon.djvu/51

38 þus cweðende, Drihten, mīn dohtor is dēad; ac cum, and sete þīne hand uppan hig, and hēo lyfað.

19. And sē Hǣlend ārās and fyligde hym, and hys leorningcnihtas.

20. And þā ān wif þe þolode blōdryne twelf gēar genēalǣhte widæftan, and æthrān hys rēafes fnæd;

21. hēo cwæð sōðlīce on hyre mōde, For ān ic bēo hāl, gyf ic hys rēafes æthrīne.

22. And sē Hǣlend bewende hyne and hig geseah, and cwæð, Gelȳf, dohtor; þīn gelēafa þē gehǣlde. And þæt wīf wæs gehǣled on þǣre tīde.

23. And þā sē Hǣlend cōm intō þæs ealdres healle, and geseah hwistleras, and hlȳdende menigeo,

24. hē cwæð, Gāð heonun; nys þys mǣden dēad sōðlīce, ac hēo slǣpð. And hig tǣldon hyne.

25. And þā hē þā menigeo ūt ādrāf, hē geēode in, and nam hyre hand; and þæt mǣden ārās.

26. And þēs hlīsa sprang ofer eall þæt land.